section_heading: Prethodne restauracije
paragraph_text: Između 1710. i 1713. na restauraciji fresaka radili su slikar Anniballe Mazzuoli i njegov sin. Koristili su spužve natopljene u grčkom vinu koje je, kako sugerira Colalucci, bilo potrebno kako bi se otklonile nakupine prljavštine uzrokovane čađom i nečistoćom koje su ostale nataložene u masnim naslagama prethodne restauracije. Colalucci smatra da je i Mazzuoli koristio velike količine ljepila i laka.